CELEX: 32016R1726
Language: el
Date: 2016-09-27 00:00:00
Title: Κανονισμός (ΕΕ) 2016/1726 της Επιτροπής, της 27ης Σεπτεμβρίου 2016, για την τροποποίηση του παραρτήματος IV του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τις ουσίες καρβόνη, φωσφορικό διαμμώνιο, Saccharomyces cerevisiae στέλεχος LAS02 και τον ορό γάλακτος (Κείμενο που παρουσιάζει ενδιαφέρον για τον ΕΟΧ)

28.9.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 261/3
               
            ΚΑΝΟΝΙΣΜΌΣ (ΕΕ) 2016/1726 ΤΗΣ ΕΠΙΤΡΟΠΉΣ
      της 27ης Σεπτεμβρίου 2016
      για την τροποποίηση του παραρτήματος IV του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τις ουσίες καρβόνη, φωσφορικό διαμμώνιο, Saccharomyces cerevisiae στέλεχος LAS02 και τον ορό γάλακτος
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 5 παράγραφος 1,
      Εκτιμώντας τα ακόλουθα:
      
                  (1)
               
               
                  Για την ουσία καρβόνη, φωσφορικό διαμμώνιο, Saccharomyces cerevisiae στέλεχος LAS02 και ορός γάλακτος, δεν απαιτούνται ειδικά ανώτατα όρια καταλοίπων (ΑΟΚ). Δεδομένου ότι οι εν λόγω ουσίες δεν περιλαμβάνονται στο παράρτημα IV του κανονισμού (ΕΚ) αριθ. 396/2005, ισχύει η εξ ορισμού τιμή 0,01 mg/kg που προβλέπεται στο άρθρο 18 παράγραφος 1 στοιχείο β) του εν λόγω κανονισμού.
               
            
                  (2)
               
               
                  Όσον αφορά την ουσία καρβόνη, η Ευρωπαϊκή Αρχή για την Ασφάλεια των Τροφίμων («η Αρχή») κατέληξε στο συμπέρασμα (2) ότι η συμπερίληψη της ουσίας καρβόνης (d-/l-carvone σε αναλογία τουλάχιστον 100:1) στο παράρτημα IV του κανονισμού (ΕΚ) αριθ. 396/2005 είναι ενδεδειγμένη.
               
            
                  (3)
               
               
                  Το φωσφορικό διαμμώνιο έχει εγκριθεί ως βασική ουσία σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (3). Έχοντας υπόψη τον εκτελεστικό κανονισμό (ΕΕ) 2016/548 της Επιτροπής (4), η Επιτροπή θεωρεί ενδεδειγμένο να περιληφθεί η εν λόγω ουσία στο παράρτημα IV του κανονισμού (ΕΚ) αριθ. 396/2005.
               
            
                  (4)
               
               
                  Όσον αφορά την ουσία Saccharomyces cerevisiae στέλεχος LAS02, η Αρχή κατέληξε στο συμπέρασμα (5) ότι η συμπερίληψη αυτής της ουσίας στο παράρτημα IV του κανονισμού (ΕΚ) αριθ. 396/2005 είναι ενδεδειγμένη.
               
            
                  (5)
               
               
                  Ο ορός γάλακτος έχει εγκριθεί ως βασική ουσία σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου. Έχοντας υπόψη τον εκτελεστικό κανονισμό (ΕΕ) 2016/560 της Επιτροπής (6), η Επιτροπή θεωρεί ενδεδειγμένο να περιληφθεί η εν λόγω ουσία στο παράρτημα IV του κανονισμού (ΕΚ) αριθ. 396/2005.
               
            
                  (6)
               
               
                  Συνεπώς, ο κανονισμός (ΕΚ) αριθ. 396/2005 πρέπει να τροποποιηθεί αναλόγως.
               
            
                  (7)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στο παράρτημα IV του κανονισμού (ΕΚ) αριθ. 396/2005 παρεμβάλλονται οι ακόλουθες εγγραφές με αλφαβητική σειρά:
      
                   
               
               
                  
                     «καρβόνη (*)
                     
                  
               
            
                   
               
               
                  
                     «ορός γάλακτος»
                  
               
            
                   
               
               
                  
                     «Saccharomyces cerevisiae στέλεχος LAS02»
                  
               
            
                   
               
               
                  
                     «φωσφορικό διαμμώνιο»
                  
               
            Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 27 Σεπτεμβρίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 70 της 16.3.2005, σ. 1.
      
         (2)  Ευρωπαϊκή Αρχή για την Ασφάλεια των Τροφίμων, 2016. Δήλωση σχετικά με την εκτίμηση της δραστικής παρασιτοκτόνου ουσίας carvone (d-/l-carvone σε αναλογία τουλάχιστον 100: 1) για την καταχώρισή της στο παράρτημα IV του κανονισμού (ΕΚ) αριθ. 396/2005. EFSA Journal 2016· 14 (2): 4405, 14 σελίδες, doi:10.2903/j.efsa.2016.4405.
      
         (3)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).
      
         (4)  Εκτελεστικός κανονισμός (ΕΕ) 2016/548 της Επιτροπής, της 8ης Απριλίου 2016, για την έγκριση της βασικής ουσίας φωσφορικό διαμμώνιο, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 95 της 9.4.2016, σ. 1).
      
         (5)  Ευρωπαϊκή Αρχή για την Ασφάλεια των Τροφίμων, 2015. Συμπεράσματα σχετικά με την επιστημονική επανεξέταση της εκτίμησης επικινδυνότητας από φυτοπροστατευτικά προϊόντα όσον αφορά τη δραστική ουσία Saccharomyces cerevisiae LAS02. EFSA Journal 2015· 13 (12): 4322, 29 σελίδες, doi:10.2903/j.efsa.2015.4322.
      
         (6)  Εκτελεστικός κανονισμός (ΕΕ) 2016/560 της Επιτροπής, της 11ης Απριλίου 2016, για την έγκριση της βασικής ουσίας ορός γάλακτος, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 96 της 12.4.2016, σ. 23).